J e g y z ő k ö n y v

Készült: Kemendollár Község Önkormányzati Képviselőtestületének 2022. július 14. napján 7.30 órakor tartott nyílt üléséről.

Az ülés helye: Pókaszepetki Közös Önkormányzati Hivatal

8923 Pókaszepetk, Arany J u. 6.

Jelen vannak: Németh László polgármester

Kurucz Attila képviselő

Horváth Jánosné képviselő

Távol vannak előzetes bejelentés alapján:

Majer Róbert alpolgármester

Szabóné Baján Erzsébet képviselő

Tanácskozási joggal meghívottak:

Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***A települési hulladékkal kapcsolatos önkormányzati hulladékgazdálkodási közfeladat és a hulladékgazdálkodási közszolgáltatás ellátásáról szóló rendelet módosítása***

Elődaó: Bucsák Katalin jegyző

1. ***Kemendollár zártkertre érkezett vételi ajánlat***

Előadó: Németh László polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***A települési hulladékkal kapcsolatos önkormányzati hulladékgazdálkodási közfeladat és a hulladékgazdálkodási közszolgáltatás ellátásáról szóló rendelet módosítása***

Elődaó: Bucsák Katalin jegyző

Bucsák Katalin jegyző: A rendeletet már több ízben is módosítani volt szükséges, hogy az jogkövetően a törvény módosításokkal összhangban legyen iránymutató a helyi lakosság számára.

Jelen módosítási javaslat az u.n.: elhagyott hulladékkal kapcsolatban és a GDPR rendelkezésekkel összhangban fogalmaz meg módosításokat.

A rendelet módosítása a Szolgáltatóval egyeztetésre került.

A módosítás feladatot ró az Önkormányzat által foglalkoztatott karbantartóra is, aki köteles jelezni amennyiben a településen elhagyott hulladékot talál.

Ennek megfelelően a rendelet módosításra került.

Németh László polgármester javasolta, hogy Kemendollár Község Önkormányzat a települési hulladékkal kapcsolatos önkormányzati hulladékgazdálkodási közfeladat és a hulladékgazdálkodási közszolgáltatás ellátásáról szóló rendelet módosítását az írásos előterjesztésnek megfelelően fogadják el.

**A képviselőtestület a javaslattal egyetértett és három igen szavazattal, ellenszavazat nélkül az alábbi rendeletet alkották meg, fogadták el:**

**Kemendollár Község Önkormányzata Képviselő-testületének 8/2022. (VII. 20.) önkormányzati rendelete**

**A települési hulladékkal kapcsolatos önkormányzati hulladékgazdálkodási közfeladat és a hulladékgazdálkodási közszolgáltatás ellátásáról szóló - 11/2017. (XII.22.) önkormányzati rendelet - módosításáról**

1. ***Kemendollár zártkertre érkezett vételi ajánlat***

Előadó: Németh László polgármester

Németh László polgármester ismerteti a képviselő-testület tagjaival, hogy az önkormányzathoz két kérelem érkezett a kemendollári zártkerti ingatlanok megvásárlására vonatkozóan.

**2.1.** ***Sándorfi Tamás ingatlanvételi szándéka Kemendollár zártkert 990, 989, 978 és 999 hrsz-ú ingatlanokra***

Németh László polgármester ismerteti, hogy Sándorfi Tamás Kemendollár, József A. u. 2. szám alatti lakos Kemendollár zártkert, 990, 989, 978, 979 és 999 hrsz-ú ingatlanokra nyújtotta be vételi szándékát. Kemendollár község önkormányzatának a 989, 978, 999 hrsz-ú ingatlanok kizárólagos tulajdonát képezik, míg a 990 hrsz-ú ingatlan csak részbeni tulajdonában van. A 979 hrsz-ú ingatlanban egyáltalán nincs tulajdona az önkormányzatnak. Minderről a tájékoztatás megküldésre került a vételi szándékot benyújtónak, aki a benyújtott kérelmét fenntartja és a részbeni tulajdonjogot is szeretné megszerezni, mellette vállalja a további tulajdonsok felkeresését, hogy a további tulajdoni hányadokat Tőlük is megvásárolja.

Az önkormányzati tulajdonban lévő ingatlanok tekintetében szükséges a döntéshozatal.

Az ingatlanok zártkerti, művelés alól kivett területek melyeket az Önkormányzat művelés alá vonni nem képes, tehát parlagon vannak.

Javasolja a kizárólagos önkormányzati tulajdonban lévő ingatlanok elidegenítését, melynek vételárát a helyben szokásos 50.- Ft/m2 áron javasolja megállapítani.

A 990 hrsz-ú ingatlan tekintetében az elővásárlásra jogosult társtulajdonosokkal való kapcsolatfelvétel került javaslatra, hogy nyilatkozzanak az eladási szándékukról, hogy egy szerződésen belül kerülhessen értékesítésre a terület. Amennyiben eredményesen zárul az egyeztetés az önkormányzat az eladási szándékát fenntartja.

Kéri a képviselő-testület tagjait, hogy az ingatlanok értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy külön-külön határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - három igen szavazattal, ellenszavazat nélkül az alábbi határozat hozta:**

***37/2022. (VII.14.) önkormányzati Határozat***

***Kemendollár Község Önkormányzati Képviselőtestülete akként határoz, hogy a Kemendollár zártkert 990 hrsz-ú rét művelési ágú 22 m2 területű ingatlan a 48/120-ad tulajdoni hányadát az önkormányzat abban az esetben kívánja elidegeníteni, amennyiben a vételi ajánlattal élő a további Tulajdonosoktól is megvásárolja az ingatlan fennmaradó tulajdoni hányadát.***

***Ez esetben Sándorfi Tamás Kemendollár, József A. u. 2. szám alatti lakos vételi ajánlatát elfogadja és az ingatlanrészt elidegeníti az 50,-Ft/m2 vételár megfizetése mellett.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

**A képviselőtestület– Németh László polgármester javaslatára – három igen szavazattal, ellenszavazat nélkül az alábbi határozat hozta:**

***38/2022. (VII.14.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező***

* ***Kemendollár zártkert 989 hrsz-ú kivett, zártkerti művelés alól kivett terület 98 m2 területű, 1/1 tulajdoni hányadú ingatlant 4900.- Ft,***
* ***Kemendollár zártkert 978 hrsz.-ú kivett, zártkerti művelés alól kivett terület 2865 m2 területű, 1/1 tulajdoni hányadú ingatlant 143 250.- Ft,***
* ***Kemendollár zártkert 999 hrsz.-ú kivett, zártkerti művelés alól kivett terület 2565 m2 területű, 1/1 tulajdoni hányadú ingatlant 128 250.- Ft,***

***mindösszesen 276 400 Ft-os vételár megfizetése mellett – a vételi ajánlatot tevő – Sándorfi Tamás Kemendollár, József A. u. 2. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

**2.2.** ***Őri János ingatlanvételi szándéka Kemendollár zártkert 558 hrsz-ú ingatlanra***

Németh László polgármester ismerteti a képviselő-testület tagjaival, hogy az önkormányzathoz kérelem érkezett a Kemendollár zártkert 558 hrsz-ú ingatlan megvásárlására vonatkozóan Őri János Kemendollár, Kossuth L. utca 64. szám alatti lakostól.

Az ingatlan zártkerti, az Önkormányzat művelés alá vonni nem képes, tehát parlagon van.

Javasolja az ingatlan elidegenítését, melynek vételárát a helyben szokásos 50.- Ft/m2 áron javasolja megállapítani.

Kéri a képviselő-testület tagjait, hogy az ingatlan értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - három igen szavazattal, ellenszavazat nélkül az alábbi határozat hozta:**

***39/2022. (VII.14.) önkormányzati Határozat***

***Kemendollár Község Önkormányzati Képviselőtestülete akként határoz, hogy a kizárólagos tulajdonát képező Kemendollár zártkert 558 hrsz.-ú kivett, zártkerti művelés alól kivett terület 1424 m2 területű, 1/1 tulajdoni hányadú ingatlant 71.200.- Ft-os vételár megfizetése mellett – a vételi ajánlatot tevő Őri János Kemendollár, Kossuth L. u. 64. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti a vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

Egyéb kérdés, hozzászólás nem merült fel a polgármester az ülést 8.35 órakor bezárta.

kmft.

Németh László Bucsák Katalin

polgármester jegyző